บ้านปูรายได้5.8หมื่นล.
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ผลิต26ล.ตันขายก่อน60% ลั่นบริษัทไม่แตกพาร์หุ้นแน่
โพสต์ทูเดย์ — บิ๊ก BANPU คงเป้ารายได้ปีนี้ที่ 5.8 หมื่นล้านบาท ถูกเงินบาทแข็งค่ากระทบ สวนทางราคาปริมาณขายถ่านหินเพิ่ม เล็งขายล่วงหน้า 5060% ของผลิตปีหน้า 26 ล้านตัน
นายชนินท์ ว่องกุศลกิจ ประธาน เจ้าหน้าที่บริหาร บริษัท บ้านปู (BANPU) เปิดเผยถึงผลประกอบการปีนี้ว่า บริษัทยังคงเป้าหมายรายได้ที่ 5.8 หมื่นล้านบาท แม้ราคาถ่านหินเริ่มมีทิศทางที่ดีขึ้น และปริมาณการขายถ่านหินจะเพิ่มขึ้นเป็น 23 ล้านตัน จากปีก่อนที่ 21 ล้านตัน เนื่องจากได้รับผลกระทบจากเงินบาทที่แข็งค่าขึ้นเกือบ 10% 
“เงินบาทที่แข็งค่าขึ้นไม่ได้มีผลกระทบต่อผลการดำเนินการของบริษัท เพราะไม่ได้มีการแปลงอัตราแลกเปลี่ยนในการดำเนินงาน แต่จะมีผลกระทบก็ต่อเมื่อบริษัทบันทึกผลการดำเนินงานในงบการเงินและไม่สามารถบอกได้ว่าระดับค่าเงินบาทที่เหมาะสมควรอยู่ที่เท่าใด เพราะมองว่าทุกประเทศก็ต้องเจอปัญหาเรื่องอัตราแลกเปลี่ยนเหมือนกันหมด จึงเป็นเรื่องที่ผู้บริหารต้องบริหารให้ผ่านพ้นไปได้” นายชนินท์ กล่าว
แนวโน้มการดำเนินงานปี 2554 บริษัทตั้งเป้าปริมาณผลิตและขายถ่านหินจากเหมืองบาริงโตะ ที่อินโดนีเซีย 26 ล้านตัน เทียบจากปีนี้ที่ 23 ล้านตัน ซึ่งเป็นการเพิ่มขึ้นจากที่กำลังการผลิตเหมืองบาริงโตะเต็มที่เป็น 2 ล้านตันต่อปี และคาดว่าภายในสิ้นปีนี้จะสามารถกำหนดราคาขายถ่านหินของปีหน้าถึง 5060% จากปัจจุบันได้ทำสัญญาขายถ่านหินล่วงหน้าไปแล้วเพียง 10% ให้กับลูกค้าญี่ปุ่น 
“เป้าหมายปริมาณขายถ่านหินที่ 26 ล้านตัน ยังไม่รวมกับปริมาณการขายถ่านหินของบริษัท Centenial ในออสเตรเลีย ที่บริษัทเพิ่งซื้อหุ้นมา ซึ่งปัจจุบันถือหุ้นแล้ว 63% แต่ระหว่างนี้ยังอยู่ในช่วงการเปิดรับซื้อหุ้น (เทนเดอร์ออฟเฟอร์) อยู่ และจะหมดในช่วงวันที่ 5 ต.ค.นี้” 
สำหรับ Centenial มีปริมาณการขายถ่านหินที่ 14 ล้านตันต่อปี ซึ่งคาดว่าบริษัทจะคืนทุนจากการลงทุนใน Centenial อีก 710 ปีข้างหน้า ซึ่งบริษัทจะมีการชำระเงิน 2,000 ล้านเหรียญสหรัฐ ภายในไตรมาส 4 ปีนี้ และบริษัทจะเริ่มรับรู้รายได้ได้ทันที แต่ยังเป็นจำนวนที่ไม่มากนัก ซึ่งหลังชำระเงินบริษัทจะมีอัตราหนี้สินต่อทุน (ดี/อี) 1.1 เท่า จากปัจจุบันที่ 0.3 เท่า
อย่างไรก็ดี บริษัทยังไม่มีแผนออกหุ้นกู้ ยกเว้นจะพิจารณาต่อเมื่อมีการจัดโครงสร้างทางการเงินใหม่ ปรับเงินกู้ระยะยาวมากขึ้น เนื่องจากจำนวนเงินที่ลงทุนซื้อบริษัทออสเตรเลียมาจากการกู้ธนาคารพาณิชย์เต็มจำนวน
นายชนินท์ กล่าวว่า ตอนนี้เป็นห่วงนักลงทุนมาก เพราะมีข่าวว่าบริษัทจะมีการเปลี่ยนแปลงมูลค่าหุ้นที่ตราไว้ (พาร์) แต่ขอยืนยันบริษัทไม่มีแนวคิดเรื่องแตกพาร์ และที่สำคัญจุดประสงค์หลักของการแตกพาร์คือ เพื่อให้หุ้นมีสภาพคล่องในการซื้อขาย แต่ตอนนี้หุ้น BANPU ก็มีสภาพคล่องอยู่ในเกณฑ์ที่ดีอยู่แล้ว
วันที่ 28 ก.ย.ที่ผ่านมา ราคาหุ้น BANPU เปิดกระโดดที่ 712 บาท เพราะมีแรงเก็งกำไรเรื่องข่าวแตกพาร์หุ้น แต่ระหว่างวันบริษัทปฏิเสธข่าว ทำให้ราคาหุ้นอ่อนตัวลงมาปิดที่ 704 บาท ลดลง 4 บาท